ເມືອງມຸນລະປາໂມກ ຈັດພິທີປາຖະກະຖາ ປີສາມັກຄີມິດຕະພາບ ລາວ-ຫວຽດນາມ
ໂດຍອີງຕາມແຈ້ງການແນະນໍາ ຂອງຄະນະໂຄສະນາອົບຮົມສູນກາງພັກ ສະບັບເລກທີ 23/ຄອສພ, ລົງວັນທີ 30 ມີນາ 2022 ແລະ ປະຕິບັດຕາມແຈ້ງການຂອງຄະນະປະຈໍາພັກແຂວງຈໍາປາສັກ ສະບັບເລກທີ 17 ມີນາ 2022, ແຜນເຄື່ອນໄຫວຂອງຄະນະປະຈໍາພັກແຂວງ ເລກທີ 559/ຄອຂ.ຈສ, ລົງວັນທີ 7 ກໍລະກິດ 2022.
ໃນຕອນເຊົ້າຂອງວັນທີ 25 ກໍລະກົດ 2022 ເມືອງມຸນລະປາໂມກຈັດພິທີປາຖະກະຖາ 2 ວັນປະຫັວດສາດປີສາມັກຄີມິດຕະພາບ ລາວ-ຫວຽດນາມ ຄື: ວັນເຊັນສົນທິສັນຍາມິດຕະພາບ ແລະ ການຮ່ວມມືລາວ-ຫວຽດນາມ ຄົບຮອບ 45 ປີ (18 ກໍລະກົດ1977-18ກໍລະກົດ2022) ວັນສ້າງຕັ້ງສາຍພົວພັນການທູດ ລາວ-ຫວຽດນາມ ຄົບຮອບ 60 ປີ (5 ກັນຍາ 1962-5 ກັນຍາ 2022) ຂື້ນຢູ່ທີ່ສະໂມສອນຂອງເມືອງ ໂດຍເປັນກຽດເຂົ້າຮ່ວມເປັນປະທານ ແລະ ບັນລະຍາຍເອກະສານ ຂອງ ທ່ານ ສະນັ່ນ ສີພາພົມມະຈັນ ຮອງເລຂາພັກແຂວງ ຫົວໜ້າຄະນະຈັດຕັ້ງແຂວງ.
ເຂົ້າຮ່ວມໃນພິທີດັ່ງກ່າວມີ ທ່ານ ພິດສະຫົງ ພົມມະວົງສາ ກຳມະການພັກແຂວງ ເລຂາພັກເມືອງ ເຈົ້າເມືອງມຸນລະປາໂມກ, ມີ ທ່ານຮອງເລຂາພັກເມືອງ, ຄະນະປະຈຳພັກເມືອງ, ກຳມະການພັກເມືອງ, ຫົວໜ້າ-ຄະນະຫ້ອງການ, ທຽບເທົ່າຫ້ອງການ, ພະນັກງານ-ລັດຖະກອນອອ້ມຂ້າງເມືອງ, ທ່ານໃນຄະນະພັກຄະນະບັນຊາ,ນາຍ ແລະ ພົນທະຫານ,ນາຍ ແລະ ພົນຕຳຫຼວດ,ປະທານ-ຮອງປະທານຊີ້ນຳກຸ່ມບ້ານ 5 ກຸ່ມໃນທົ່ວເມືອງ,ພະນັກງານອາວຸໂສບຳນານ,ນາຍບ້ານພ້ອມຄະນະໃນ 2 ບ້ານໃຫ່ຍເວີນແຄນ ແລະ ປາໂມກ,ນັກທຸລະກິດຄ້າຂາຍຊາວຫວຽດນາມທີ່ຢູ່ເມືອງມຸນລະປາໂມກເຂົ້າຮ່ວມ.
ເພື່ອເປັນການສະເຫຼີມສະຫຼອງ 2 ວັນປະຫັວດສາດ ໃຫ້ ມີບັນຍາກາດເບີກບານມ່ວນຊື່ນຄືກຄື້ນ ຍັງໄດ້ຮັບຟັງບົດເພັງ ສາຍໃຈລາວ-ຫວຽດ ນາມ, ສາຍສຳພັນຫວຽດນາມ ຈາກການນຳຂອງເມືອງ ແລະ ບົດຟ້ອນ ມິດຕະພາບລາວຫວຽດນາມຈາກນ້ອງນັກຮຽນ ມສ ເມືອງ.
ໃນພິທີ ທ່ານ ສະນັ່ນ ສີພາພົມມະຈັນ ຮອງເລຂາພັກແຂວງ ຫົວໜ້າຄະນະຈັດຕັ້ງແຂວງ ໄດ້ກ່າວວ່າ: ສືບຕໍ່ເສີມຂະຫຍາຍມູນເຊື້ອສາຍພົວພັນມິດຕະພາບອັນຍີ່ງໃຫ່ຍຄວາມສາມັກຄີພິເສດ ແລະ ການຮ່ວມມືຮອບດ້ານລາວ-ຫວຽດນາມໃຫ້ໝັ້ນຄົງຂະໜົງແກ່ນຕະຫຼອດໄປເພື່ອເປັນການຈາລຶກຄຸນງາມຄວາມດີຂອງພັກ-ລັດ ແລະ ປະຊາຊົນຫວຽດນາມອ້າຍນ້ອງ ທີ່ໄດ້ໃຫ້ການຊ່ວຍເຫຼືອອັນໃຫ່ຍຫຼວງ ແລະ ລ້ຳຄ່າໃນໄລຍະການຕໍ່ສູ້ປົດປ່ອຍຊາດ ກໍ່ຄືພາລະກິດແຫ່ງການປົກປັກຮັກສາ ແລະ ສ້າງສາພັດທະນາປະເທດ ຊາດ ສປປ ລາວ, ທັງເປັນການປະກອບສ່ວນຂອງປະຊາຊົນລາວບັນດາເຜົ່າເຂົ້າໃນການທ້ອນໂຮມປະເທດຫວຽດນາມໃຫ້ເປັນອັນໜື່ງອັນດຽວໃນເມື່ຶອກ່ອນ ແລະ ປົກປັກຮັກສາ ສ້າງສາພັດ ທະນາປະເທດ ສສ ຫວຽດນາມ ໃນປະຈຸບັນ, ພ້ອມນັ້ນຍັງໄດ້ເລົ່າເຖີງຄວາມໝາຍຄວາມສຳຄັນຂອງສາຍພົວພັນມິດຕະພາບມິດຕະພາບ,ຄວາມສາມະຄີພິເສດ ແລະ ການຮ່ວມມືຮອບດ້ານລາວ-ຫວຽດນາມ,ປະຫັວດສາດແຫ່ງການຕໍ່ສູ້ຂອງປະຊາ ຊົນສອງປະເທດ,ໄລຍະປົກປັກຮັກສາ ແລະ ສ້າງ ສາພັດທະນາປະເທດຊາດ 1975 ເຖີງປະຈຸບັນ, ສືບຕໍ່ເສີມຂະຫຍາຍມູນເຊື້ອສາຍພົວພັນມິດຕະ ພາບອັນຍີ່ງໃຫ່ຍ,ຄວາມສາມະຄີພີເສດ ແລະ ການຮ່ວມມືຮອບດ້ານລາວ-ຫວຽດນາມ.